CELEX: 62011CN0297
Language: fi
Date: 2011-06-14 00:00:00
Title: Asia C-297/11: Kanne 14.6.2011 — Euroopan komissio v. Helleenien tasavalta

13.8.2011   
            
            
               FI
            
            
               Euroopan unionin virallinen lehti
            
            
               C 238/11
            
         Kanne 14.6.2011 — Euroopan komissio v. Helleenien tasavalta
   (Asia C-297/11)
   2011/C 238/16
   Oikeudenkäyntikieli: kreikka
   
      Asianosaiset
   
   
      Kantaja: Euroopan komissio (asiamiehet: I. Chatzigiannis ja A. Margelis)
   
      Vastaaja: Helleenien tasavalta
   
      Vaatimukset
   
   
               —
            
            
               on todettava, ettei Helleenien tasavalta ole noudattanut yhteisön vesipolitiikan puitteista 23.10.2000 annetun Euroopan parlamentin ja neuvoston direktiivin 2000/60/EY (1) 13 artiklan 1, 2, 3 ja 6 kohdan ja 15 artiklan 1 kohdan mukaisia velvoitteitaan, koska se ei ole laatinut 22.12.2009 mennessä vesipiirejä koskevia hoitosuunnitelmia (sekä kokonaan niiden alueella sijaitsevien vesipiirien osalta että kansainvälisten vesipiirien osalta) eikä lähettänyt kyseisten suunnitelmien jäljennöksiä komissiolle. Lisäksi on todettava, ettei Helleenien tasavalta ole noudattanut direktiivin 14 artiklan 1 kohdan c alakohdan mukaisia velvoitteitaan, koska se ei ole aloittanut menettelyä tiedottaakseen kansalaisille vesipiirien hoitosuunnitelmista ja kuullakseen kansalaisia näistä suunnitelmista 22.12.2008 mennessä.
            
         
               —
            
            
               Helleenien tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Yhteisön vesipolitiikan puitteista 23.10.2000 annetun Euroopan parlamentin ja neuvoston direktiivin 2000/60/EY 13 artiklan 1, 2, 3 ja 6 kohdan ja 15 artiklan 1 kohdan mukaan jäsenvaltiot olivat velvollisia laatimaan 22.12.2009 mennessä vesipiirejä koskevat hoitosuunnitelmat (sekä kokonaan niiden alueella sijaitsevien vesipiirien osalta että kansainvälisten vesipiirien osalta) ja lähettämään kyseisten suunnitelmien jäljennökset komissiolle.
   Niiden tietojen perusteella, joita Helleenien tasavalta on tähän mennessä toimittanut komissiolle, vaikuttaa siltä, ettei Helleenien tasavalta ole vielä laatinut minkäänlaisia vesipiirien hoitosuunnitelmia (joko kokonaan niiden alueella sijaitsevien vesipiirien osalta tai kansainvälisten vesipiirien osalta) eikä näin ollen myöskään lähettänyt minkäänlaisia jäljennöksiä komissiolle. Komissio katsoo näin ollen, ettei Helleenien tasavalta ole noudattanut direktiivin 13 artiklan 1, 2, 3 ja 6 kohdan mukaisia velvoitteitaan eikä direktiivin 15 artiklan 1 kohdan mukaisia velvoitteitaan.
   Direktiivin 14 artiklan 1 kohdan c alakohdan mukaan jäsenvaltioiden oli toiseksi saatettava vesipiirien hoitosuunnitelmat kansalaisten tutustuttavaksi 22.12.2008 mennessä.
   Niiden tietojen perusteella, joita Helleenien tasavalta on tähän mennessä toimittanut komissiolle, vaikuttaa siltä, ettei kyseinen menettely ole vielä alkanut. Komissio katsoo näin ollen, ettei Helleenien tasavalta ole noudattanut direktiivin 14 artiklan 1 kohdan c alakohdan mukaisia velvoitteitaan.
   
      (1)  EYVL L 327, s. 1.